ครม.เห็นชอบมาตรการขยายระยะเวลางดเก็บค่าธรรมเนียมวีซ่า ประเภทนักท่องเที่ยว ดึงดูดนักท่องเที่ยวต่างประเทศใช้จ่ายในประเทศไทย
ครม.เห็นชอบมาตรการขยายระยะเวลางดเก็บค่าธรรมเนียมวีซ่า ประเภทนักท่องเที่ยว ดึงดูดนักท่องเที่ยวต่างประเทศใช้จ่ายในประเทศไทยนางสาวไตรศุลี ไตรสรณกุล รองโฆษกประจำสำนักนายกมนตรี เปิดเผยว่า คณะรัฐมนตรี อนุมัติหลักการร่างกฎกระทรวงยกเลิกการกำหนดอัตราค่าธรรมเนียมการตรวจลงตราประเภทนักท่องเที่ยวชนิดใช้ได้ครั้งเดียว หรือ Visa on Arrival เป็นการชั่วคราว ซึ่งเป็นการขยายเวลาการยกเว้นค่าธรรมเนียมในการขอวีซ่า Visa on Arrival ออกไปอีกเป็นระยะเวลา 6 เดือน ซึ่งแต่เดิมจะหมดอายุในวันที่ 31 ตุลาคมนี้ ไปจนถึงวันที่ 30 เมษายน 2563 โดยมีสารสำคัญยกเลิกการเก็บค่าธรรมเนียมวีซ่า ประเภทนักท่องเที่ยว จำนวน 2,000 บาท ซึ่งมีการนำเสนอรายงานสถิติว่าจากการดำเนินมาตรการดังกล่าวทำให้ไทยมีจำนวนนักท่องเที่ยวต่างประเทศเพิ่มขึ้น ดังนั้นการดำเนินมาตรการนี้ก็จะถือเป็นการกระตุ้นการท่องเที่ยวและดึงดูดให้มีการใช้จ่ายเงินในประเทศไทยแม้รัฐจะต้องสูญเสียรายได้ 10,764 ล้านบาท แต่ก็คาดว่าจะมีการใช้จ่ายจากนักท่องเที่ยวต่างชาติ 144,732 ล้านบาท,นอกจากนี้ ยังมีเรื่องของโครงการเวิร์คแอนฮอลิเดย์วีซ่าระหว่างไทยและออสเตรเลีย ที่ทางออสเตรเลียให้กับไทยจากเดิม 500 คนต่อปีขยายเป็น 2,000 คนต่อปี เป็นการเพิ่มโควตาให้กับผู้เข้าร่วมโครงการตรวจลงตราทำงานและท่องเที่ยวไทยออสเตรเลีย ซึ่งเป็นโครงการแลกเปลี่ยนเรียนรู้ของเยาวชนโดยสามารถหางานทำชั่วคราวในระหว่างที่อาศัยอยู่ในออสเตรเลียได้โดยกระทรวงการพัฒนาสังคมและความมั่นคงของมนุษย์จะเป็นหน่วยงานหลักในการรับสมัครและกลั่นกรองผู้ที่จะเข้าร่วมโครงการ